ระบบเครือข่าย Blockchain ของ Polkadot ถูกสร้างขึ้นในฐานะแพลตฟอร์มที่ช่วยอำนวยความสะดวกด้านการทำงานระหว่างเครือข่ายอื่น ๆ ได้ โดยลักษณะของเครือข่าย Polkadot นั้นมีลักษณะคล้ายคลึงกับแพลตฟอร์ม Smart Contract อย่าง Ethereum โดยมีแนวทางการพัฒนาที่ต่างออกไปเล็กน้อยเพื่อแก้ปัญหาที่ยังหลายเครือข่ายก่อนหน้ายังไม่สามารถแก้ได้ อาธิ
การเชื่อมต่อระหว่างเครือข่าย หรือ interoperability ซึ่งเป็นประเด็นปัญหาที่ใหญ่มากในวงการเนื่องจากเหรียญหรือระบบเครือข่าย Blockchain แต่ละรายอาจได้รับการพัฒนาจากมาตรฐานะเทคโนโลยีที่มีความแตกต่างกัน ซึ่งทำให้ธุรกรรมที่เกิดขึ้นในแต่ละเครือข่ายไม่สามารถเชื่อมต่อหรือทำงานประสานกันได้
การขยายขนาดเครือข่าย โดยการพัฒนาศักยภาพของกลุ่มประมวลผลข้อมูล หรือ Validator Node ให้รองรับการเชื่อมต่อกับ Blockchain อื่นหลายรายพร้อมกันได้
นวัตกรรมการพัฒนาเครือข่าย ซึ่งเห็นได้จากการเลือกใช้ชุดโครงสร้างโปรแกรมฐานรากหรือ Substrate ของเครือข่ายที่มีความเป็นมิตรต่อผู้ใช้งาน ส่งผลให้ผู้ใช้สามารถสร้างCustom Blockchain ขึ้นมาบนเครือข่าย Polkadotได้อย่าสะดวก
อัพเกรดระบบได้โดยไม่ต้องแยกเครือข่าย หรือที่รู้จักในวงการว่าการ Fork เครือข่าย โดยระบบของ Polkadot นั้นถูกสร้างขึ้นเพื่อการพัฒนาโดยที่สามารถพัฒนา ซ่อมแซม หรืออัพเกรดระบบได้โดยไม่ต้องแบ่งแยกเครือข่ายออกอย่างที่เกิดขึ้นในเหรียญรุ่นเก่า ๆ อย่าง Ethereum หรือ Bitcoin นั่นเอง
ระบบดำเนินการหรือ Governance Model แบบอิสระ ซึ่งทำให้ระบบ Polkadot นั้นทำงานประสานและเชื่อมต่อกับเครือข่ายอื่นได้โดยยังมีความอิสระมากพอที่จะดำเนินการภายในเครือข่ายได้ด้วยตัวระบบเอง